Diari Oficial de la Generalitat Valenciana


Sumari del DOGV 7060, del 04-07-2013 (2013/6931)

Informació pública de l'Acord de 25 de juny de 2013, del Ple, pel qual s'aprova definitivament la declaració de zona acústicament saturada (ZAS) del carrer Major i el seu entorn.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6931


Organisme emissor
:   Ajuntament de Peníscola

Tipus de document
:   Anunci

Informació pública de l'Acord de 25 de juny de 2013, del Ple, pel qual s'aprova definitivament la declaració de zona acústicament saturada (ZAS) del carrer Major i el seu entorn. [2013/6931]  
Aprovació definitiva de la declaració de zona acústicament saturada (ZAS) del carrer Major i el seu entorn.  
Andrés Martínez Castellá, alcalde-president de l'Ajuntament de Peníscola fa saber:  
Que el Ple de l'Ajuntament, en sessió de data 25 de juny de 2013, ha adoptat l'acord següent:  
«2. Dictamen aprovació definitiva ZAS i contestació a recurs. Es dóna compte del dictamen favorable emés per la Comissió d'Urbanisme del dia 19 de juny de 2013, que té el tenor literal següent:  
  
?Amb motiu de la concentració d'establiments públics i activitats recreatives al carrer Major i el seu entorn, i davant les nombroses queixes per sorolls rebudes, este ajuntament ha tramitat el corresponent expedient per a la declaració de la zona esmentada com a zona acústicament saturada.   
Sotmesa a informació pública la proposta de declaració de zona acústicament saturada, durant el termini d'exposició hi han presentat al·legacions Promociones y Actividades Diversas Arpe, SL, ?reg. entrada núm. 607, 24.01.2003- i Raúl Nieto Pérez, Iván Madrid Ordóñez i Gregori Clariana Matray, en el seu propi nom i en representació de Bambú Peñíscola, SL ?reg. entrada núm. 592, 23.01.2013?, que consten en l'expedient.   
En relació a les al·legacions presentades per Promociones y Actividades Diversas Arpe, SL, l'enginyer industrial municipal, en data 11 de febrer de 2013, ha emés l'informe següent, que consta en l'expedient:  
  
[...]  
Alhora, en relació a les al·legacions presentades per Promociones y Actividades Diversas Arpe, SL, el tècnic d'administració general del Negociat d'Urbanisme ha emés un informe, de data 15 de febrer de 2013, que consta en l'expedient, en el qual assenyala el següent:  
  
[...]  
Respecte a les al·legacions presentades per Bambú Peñíscola, SL, el tècnic d'administració general del Negociat d'Urbanisme, en el seu informe de data 15 de febrer de 2013, que consta en l'expedient, assenyala el següent:  
[...]  
A la vista dels informes emesos per l'enginyer industrial municipal en data 11 de febrer de 2013, i pel tècnic d'administració general de l'Ajuntament de data 15 de febrer de 2013, el Ple de l'Ajuntament, mitjançant un acord de 21 de març de 2013, va formular proposta de desestimació de les al·legacions formulades i d'aprovació de la declaració de zona acústicament saturada al carrer Major i el seu entorn, acordant la remissió de l'expedient a la Conselleria d'Infraestructures, Territori i Medi Ambient en sol·licitud del preceptiu informe, d'acord amb el que disposa l'article 22.4 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica.  
  
En data 8 de maig de 2013, el cap del Servici de Protecció i Control Integrat de la Contaminació, de la Direcció General de Qualitat Ambiental, de la Conselleria d'Infraestructures, Territori i Medi Ambient, ha emés un informe favorable a la proposta de declaració de zona acústicament saturada; informe remés a l'ajuntament pel director General de Qualitat Ambiental, en data 22 de maig de 2013, que té entrada en l'Ajuntament en data 5 de juny de 2013 €reg. entrada núm. 4507- i consta en l'expedient.   
En data 20 de maig de 2013, Raúl Nieto Pérez, Iván Madrid Ordóñez i Gregori Clariana Matray, en el seu propi nom i en representació de Bambú Peñíscola, SL, presenten escrit d'interposició de recurs d'alçada contra l'acord del Ple de l'Ajuntament, de data 21 de març de 2013, de dictamen declaració de zona acústicament saturada al carrer Major i el seu entorn, ?reg. entrada núm. 4094?, per bé que, de conformitat amb allò que s'ha assenyalat en els articles 107.1, 110.2 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i atés que el Ple de l'Ajuntament no té superior jeràrquic, al recurs presentat ha de donar-se-li la consideració de recurs de reposició, salvant l'error en la qualificació del recurs en què incorre la part recurrent.   
  
Vist l'informe emés pel tècnic d'administració general, en data 14 de juny de 2013, que consta en l'expedient, en el qual proposa la no admissió a tràmit del recurs presentat per Bambú Peñíscola, SL, contra l'acord del Ple de l'Ajuntament de 21 de març de 2013.   
  
Atés que l'acord plenari objecte del recurs presentat constituïx una fase del procediment i té el caràcter d'acte de tràmit, preparatori d'una única decisió final, d'aprovació definitiva, que haurà de produir-se, si és el cas, amb posterioritat, una vegada emés el preceptiu informe per la Conselleria d'Infraestructures, Territori i Medi Ambient, d'acord amb el que preveu l'article 22 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica.   
  
Atés que, en aplicació del que disposa l'article 107.1 de la Llei de Règim Jurídic de les Administracions Públiques i del Procediment Administratiu Comú (LRJPAC), i l'article 25.1 de la Llei 29/1998, de 13 de juliol, reguladora de la jurisdicció contenciosa administrativa, els actes de tràmit no són impugnables ni en via administrativa ni en via contenciosa administrativa, tret que determinen la impossibilitat de continuar el procediment, produïsquen indefensió o perjuí irreparable a drets i interessos legítims o decidisquen directament o indirecta sobre el fons de l'assumpte, i tenint en compte respecte d'això que l'Acord plenari, de 21 de març de 2013, no determina la impossibilitat de continuar el procediment, perquè n'és una fase prèvia a la resolució final de l'expedient; que no produïx un perjuí irreparable a drets i interessos legítims, perquè la declaració de zona acústicament saturada requerix de la posterior aprovació definitiva i publicació en el Diari Oficial de la Comunitat Valenciana, d'acord amb el que disposen els apartats 5 i 6 de l'article 22 del Decret 104/2006, de 14 de juliol, del Consell, de planificació i gestió en matèria de contaminació acústica, no produint efectes fins la resolució definitiva esmentada i la seua publicació; que no pot argumentar-se que produïsca indefensió, perquè amb caràcter previ a la seua adopció l'expedient es va sotmetre a informació pública i audiència dels interessats; una vegada adoptat se'n va practicar notificació als interessats i en el supòsit que hi recaiga, si fa el cas, aprovació definitiva, haurà de practicar-se així mateix notificació de la resolució adoptada a tots els interessats, amb expressió dels recursos que en contra siguen procedents, i termini per a la seua interposició, a més de publicar-se la resolució definitiva adés esmentada en el Diari Oficial de la Comunitat Valenciana, amb la qual cosa queda garantit el principi de tutela judicial efectiva, aplicable també al procediment administratiu; que, quant a la motivació de l'acord adoptat, els arguments de la proposta de desestimació de les al·legacions presentades s'arrepleguen en els informes emesos per l'enginyer industrial municipal, de data 11 de febrer de 2013, i pel tècnic d'administració general, de data 15 de febrer de 2013, que consten en l'expedient i que van ser remesos als interessats, junt amb la notificació de l'acord adoptat en data 21 de març de 2013, havent de fer constar respecte a la remissió de l'informe de l'enginyer industrial municipal a Bambú Peñíscola, SL, que si bé l'informe esmentat no ve referit a les al·legacions formulades per aquella mercantil (pel seu caràcter jurídic i administratiu, no tècnic), i resulta irrellevant quant al contingut de les al·legacions citades, no obstant en justificar-s'hi la correcció del sistema de mesurament acústic utilitzat per a la declaració de ZAS, per este motiu, se'n considera adequada, en tot cas, la remissió; i atés que l'acord plenari de 21 de març de 2013 no decidix directament ni indirecta el fons de l'assumpte, que ve constituït per la declaració de zona acústicament saturada, a la qual la part al·legant no s'oposa, perquè en les seues al·legacions de 17 de gener de 2013, que consten en l'expedient, expressament reconeix ?la legitimitat i conformitat a dret del precitat acord plenari ?en referència a l'Acord de 15 de novembre de 2012, que inicia l'expedient- el bé jurídic protegit del qual és la consecució del fi públic de protecció dels administrats (llavors veïns de la zona proposada per a ser declarada ZAS), davant de l'acreditada, amb un informe previ de l'enginyer industrial municipal, de la contaminació acústica?, afegint la mateixa mercantil que ?esta part manifesta expressament que comprén i compartix la motivació i el fi públic perseguit amb el precitat Acord de 15 de novembre de 2012?, per la qual cosa la part al·legant no manifesta oposició a la declaració de zona acústicament saturada, que constituïx el fons de l'assumpte, sinó en relació a una de les mesures correctores proposades, concretament la de limitació d'horaris; per tot això es considera que no es donen les condicions previstes en l'article 107.1 de la LRJPAC per a la interposició del recurs contra l'Acord del Ple de l'Ajuntament, de 21 de març de 2013, en el seu caràcter d'acte de tràmit, i per això escau la no admissió del recurs presentat.   
  
En virtut d'allò que s'ha assenyalat, i vistos els informes emesos per l'enginyer industrial municipal, en data 11 de febrer de 2013, pel tècnic d'administració general del Negociat d'Urbanisme de l'Ajuntament, de dates 15 de febrer i 14 de juny de 2013, i per la Conselleria d'Infraestructures, Territori i Medi Ambient, de data 8 de maig de 2013, que consten en l'expedient, de conformitat amb allò que disposa l'article 22 i següents del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, al Ple de l'Ajuntament es proposa l'adopció dels acords següents:   
  
Primer. Desestimar les al·legacions formulades durant el tràmit d'informació pública de la proposta de declaració de zona acústicament saturada per Promociones y Actividades Diversas Arpe, SL, en virtut dels raonaments continguts en els informes emesos respecte d'això per l'enginyer industrial municipal, d'11 de febrer de 2013, i pel tècnic d'administració general de l'Ajuntament, de 15 de febrer de 2013, que consten en l'expedient.   
Segon. Desestimar les al·legacions formulades durant el tràmit d'informació pública de la proposta de declaració de zona acústicament saturada per Raúl Nieto Pérez, Iván Madrid Ordóñez, Gregori Clariana Matray, en el seu propi nom i en representació de Bambú Peñíscola, SL, en virtut dels raonaments continguts en els informes emesos respecte d'això per l'enginyer industrial municipal, d'11 de febrer de 2013, i pel tècnic d'administració general de l'Ajuntament, de 15 de febrer de 2013, que consten en l'expedient.   
Tercer. No admetre a tràmit el recurs formulat per Raúl Nieto Pérez, Iván Madrid Ordóñez i Gregori Clariana Matray, en el seu propi nom i en representació de Bambú Peñíscola, SL, contra l'acord del Ple de l'Ajuntament, de data 21 de març de 2013, de dictamen de declaració de zona acústicament saturada al carrer Major i el seu entorn, en virtut dels raonaments continguts en els anteriors considerants.   
  
Quart. Declarar zona acústicament saturada (ZAS) el carrer Major i el seu entorn, amb les següents característiques:  
1. Àmbit d'aplicació i límits geogràfics. L'àmbit de la zona acústicament saturada serà:  
- Carrer Major.  
- Plaça de l'Ajuntament.   
- Carrer de Sant Joan.   
- Carrer de Jaume Sanz Roca, en el tram comprés entre els números 1 al 19.   
Consta plànol de delimitació física de la zona objecte de la declaració en l'informe mediambiental sobre contaminació acústica en el nucli antic, zona del carrer Major; elaborat per l'enginyer industrial municipal, que hi ha en l'expedient.   
2. Mesures correctores.   
2.1. Reducció de l'horari en què es duguen a terme les activitats de discoteca i sales de ball, limitant l'horari de tancament a les 03.30 hores, sense perjuí que durant el període comprés entre el 15 de juny i el 30 de setembre, l'ajuntament puga acordar prolongar l'horari mitja hora els divendres, dissabtes i vespres de festius, fins a les 04.00 hores, d'acord amb el que disposa l'Orde 1/2012, de 13 de desembre, de la Conselleria de Governació i Justícia, per la qual es regulen els horaris d'espectacles públics, activitats recreatives i establiments públics, per a l'any 2013, o norma que la substituïsca.   
2.2. Suspensió de la concessió de noves llicències de discoteca i sales de ball.   
2.3. Vigilància per agents de l'autoritat de l'estat de les activitats i del compliment de les mesures proposades i ajust a les condicions de les llicències concedides.   
2.4. Control de les emissions acústiques realitzades pels locals, ajustant-se a allò que s'ha autoritzat en llicència.   
2.5. Prohibició de consum de begudes i menjars fora dels espais degudament autoritzats.   
2.6. Eliminació de qualsevol font de soroll que estiga situada en l'exterior del local o indegudament aïllada.   
3. Vigència.   
La declaració de zona acústicament saturada entrarà en vigor l'endemà de la seua publicació en el Diari Oficial de la Comunitat Valenciana de l'acord de la seua adopció.   
Les mesures adoptades en la declaració de zona acústicament saturada es mantindran en vigor fins que no quede acreditada la disminució dels nivells sonors, per mitjà d'informe tècnic aportat a l'efecte pels interessats, conforme al procediment establit en l'article 24 del Decret 104/2006, de planificació i gestió en matèria de contaminació acústica.   
  
Quint. Notificar el present acord als interessats, traslladant els informes tècnics emesos en l'expedient.   
Sext. Publicar el present acord en el Diari Oficial de la Comunitat Valenciana, als efectes pertinents?.   
[?]  
Votació  
A la vista de l'anterior, el Ple, per unanimitat, acorda aprovar el present dictamen.»  
Cosa que es fa pública perquè se'n prenga coneixement i efectes, fent constar que contra l'acord adoptat, que és definitiu i posa fi a la via administrativa, els interessats podran interposar, conforme a l'article 116 de la Llei 30/1992, potestativament, recurs de reposició davant el Ple d'este ajuntament, en el termini d'un mes o, directament, recurs contenciós administratiu davant els jutjats d'este orde jurisdiccional de la província, en el termini de dos mesos, comptats ambdós terminis des de l'endemà de la data de publicació d'este anunci en el Diari Oficial de la Comunitat Valenciana. Tot això sense perjuí que les persones interessades puguen exercitar qualsevol altre recurs administratiu o jurisdiccional que estimen procedent.   
  
Peníscola, 27 de juny de 2013.- L'alcalde: Andrés Martínez Castellá.